CELEX: 22006D0032
Language: et
Date: 2006-03-10 00:00:00
Title: EMP ühiskomitee otsus nr 32/2006,  10. märts 2006 , millega muudetakse Euroopa Majanduspiirkonna lepingu VI lisa (sotsiaalkindlustus)

1.6.2006   
            
            
               ET
            
            
               Euroopa Liidu Teataja
            
            
               L 147/49
            
         EMP ÜHISKOMITEE OTSUS
   
   nr 32/2006,
   10. märts 2006,
   millega muudetakse Euroopa Majanduspiirkonna lepingu VI lisa (sotsiaalkindlustus)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artiklit 98,
   ning arvestades järgmist:
   
               (1)
            
            
               Lepingu VI lisa on muudetud EMP ühiskomitee 30. septembri 2005. aasta otsusega nr 118/2005. (1)
               
            
         
               (2)
            
            
               Nõukogu 14. juuni 1971. aasta määrus (EMÜ) nr 1408/71 (sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes) (2) on inkorporeeritud lepingusse.
            
         
               (3)
            
            
               Määruse (EMÜ) nr 1408/71 pealkirja muudeti määrusega (EMÜ) nr 1390/81, (3) millega seda laiendatakse füüsilisest isikust ettevõtjatele ja nende pereliikmetele.
            
         
               (4)
            
            
               Määruse (EMÜ) nr 1408/71 IIa lisasse tehakse uus Norrat käsitlev kanne,
            
         ON TEINUD JÄRGMISE OTSUSE:
   Artikkel 1
   Kohandusele (m) pealkirja all “ZC. NORRA” lepingu VI lisa punktis 1 (nõukogu määrus (EMÜ) nr 1408/71) lisatakse järgmine tekst:
   
               “d)
            
            
               erisoodustused kooskõlas 29. aprilli 2005. aasta aktiga nr 21, mis käsitleb täiendavate hüvitiste andmist isikutele, kes elavad Norras lühikest aega.”
            
         Artikkel 2
   Käesolev otsus jõustub 11. märtsil 2006 tingimusel, et EMP ühiskomiteele on edastatud kõik lepingu artikli 103 lõike 1 kohased teated. (4)
   
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 10. märts 2006
      
         
            EMP ühiskomitee nimel
         
         
            eesistuja
         
         R. WRIGHT
         
      
   
   
      (1)  ELT L 399, 22.12.2005, lk 22.
   
      (2)  EÜT L 149, 5.7.1971, lk 2. Määrust on viimati muudetud Euroopa Parlamendi ja nõukogu määrusega (EÜ) nr 647/2005 (ELT L 117, 4.5.2005, lk 1).
   
      (3)  EÜT L 143, 29.5.1981, lk 1.
   
      (4)  Põhiseadusest tulenevaid nõudeid ei ole nimetatud.